શ્રીજી સ્વધામ ગમન બાદ તેમણે શેષ જીવન અમદાવાદમાં વીતાવેલું, છતાં જ્યારે વરતાલ આવે ત્યારે સ્વયં શ્રીહરિકૃષ્ણ મહારાજ મોટાભાઈ આવ્યાછે. એમ જાણી તેમને પોતાનો હાર પહેરાવતા, આનાથી ઊંચી ભક્તિની સિદ્ધિ કંઈ હોઈ શકે? મોટા ભાઈ હતા એટલે કોઈ વાર શ્રીહરિને વઢતા પણ ખરા, ઠપકો પણ આપતા. પણ તે તેમની માનુષી લીલા હતી. તેમની પ્રેમગંગાનો અસ્ખલિત પ્રવાહ શ્રીહરિમાં વહેતો. તેમના પુત્રશ્રી અયોધ્યાપ્રસાદજી અમદાવાદ શ્રી નરનારાયણદેવ પીઠના પ્રથમ પીઠાધિપતિ પદે બેતાલીસ વર્ષ સુધી રહેલા.